*Eugeni Rius Daví*  
  
No es pot dir que fos un any que comencés bé. La mateixa nit de Cap d'Any un avió, el vol 855 d'Air Índia s'estavellava a prop de Bombay quan feia poc més d'un minut que s'havia enlairat. Passatgers i tripulants, en total 213 persones morien.

Mig any més tard, una altra catàstrofe ens queia molt més a prop. Un camió carregat de gas propà s'accidenta a tocar d'un càmping a Sant Carles de la Ràpita. Càmping els Alfacs, a la N-340. 215 morts. Van acabar fent la variant...

A la primavera el món va viure pendent de la vida d'Aldo Moro. Les dues vegades primer ministre italià, entre molts altres càrrecs, i destacat membre la Democràcia cristiana va ser segrestat i assassinat 55 dies després pel grup armat d'extrema esquerra Brigades Roges.

La mateixa primavera a Afganistan una revolució comunista portava al poder al Partit Democràtic Popular. Afganistan i l'URSS signaven un acord de cooperació civil i militar.

La revolució sandinista acaba amb la dictadura d'Anastasio Somoza a Nicaragua.

Se signa el tractat del canal de Panamà. El canal passaria a mans de Panamà el 1999.

Un astrònom estatunidenc descobria Caront, el satèl·lit més gran de Plutó.

Israel i Egipte signen la Pau a Camp David.

Entre agost i setembre, Pau VI, Joan Pau l i Joan Pau II se succeeixen (els dos primers moren en diferents circumstàncies) al front de l'Església catòlica, a un ritme frenètic. El ritme d'aquell estiu ens va venir de la mà de Boney M (Rives of Babylon), Glòria Gaynor (I' will survive) i Donna Summers (Last Dance). Encara que en qüestió de ball i ritme, alguns vam acabar intentant imitar a John Travolta, i els seus èxits cinematogràfics. En castellà, Albert Hammond ens matava suaument amb una “espinita”

Es despenalitzava l'adulteri a Espanya.

De la unió del PSC (congrés), PSC (reagrupament) i la Federació Socialista de Catalunya (PSOE) naixia el Partit dels Socialistes de Catalunya.

Va ser l'any que es va aprovar la Constitució espanyola.

A Granollers l'hospital obria quatre noves plantes, i s'inaugurava el nou centre de l'escola Montserrat Montero.

El Real Madrid s'emportava la lliga i la Copa d'Europa de Bàsquet, i el Barcelona la copa del rei.

Washington Bullets guanyava l'NBA. El MVP era Bill Walton, de Portaland

Argentina guanyava el mundial de futbol de Mèxic. Maradona entrava a l'Olimp dels déus amb l'ajuda d'una mà.

 Bernard Hinault començava el seu llarg regnat al Tour de França

Aquell any neixien Volodímir Zelenski, Carles Puyol, Kobe Bryant, i ja “fent equip” Isabel Díaz-Ayuso i Pablo Iglesias.

I a banda d'Aldo Moro, moria Santiago Bernabéu i era assassinat Joaquim Viola Sauret.