*Eugeni Rius Daví*  
  
El 1980 va ser l'any en què es van celebrar les primeres eleccions al Parlament de Catalunya, des de la República. Heribert Barrera n'era elegit president i Jordi Pujol esdevindria president de la Generalitat.

L'anomenat “cafè per a tots” començava a obtenir resultats. Andalusia i Galícia aprovaven els seus estatuts d'autonomia.

D'altres països seguien un camí a la inversa. A Turquia un cop d'estat  instaura un govern militar durant 3 anys. A Xile un referèndum legitima la dictadura de Pinochet.

Mercè Rodoreda rep el Premi d'Honor de les Lletres Catalanes.

A Granollers s'inaugura l'escola Pau Vila.

Va ser l’any del “Another one bites te dust” de Queen i del “Call me” de la Blondie. I al cinema anàvem a veure “Fama” i “El resplandor”

Va ser any de JJOO, els de Moscou. Aquells tan boicotejats i de tantes absències.

Nadia Comăneci va continuar aconseguint metalls, i a la memòria ens queda aquell repartiment de medalles de Sebastian Coe i Steve Owen als 800 i 1.500 metres. Sense ser tan mediàtic, pocs recordareu el nom del gimnasta Aleksandr Dityatin, que sumaria 8 medalles (3 ors, 4 plates i 1 bronze) en diferents competicions i modalitats gimnàstiques. Si n’hi sumem dues més aconseguides quatre anys abans, és l'home més condecorat a la història olímpica.

L'NBA va ser per a Los Angeles Lakers, el mvp per a Kareem Abdul Jabbar, i el millor Rockie Larry Bird.

La copa d'Europa era pel Reial Madrid, que també guanyaria la lliga espanyola. La Copa del Rei seria pel FCBarcelona.

A Sant Boi naixia Pau Gasol. Aquell any també naixia Yao Ming el gegant de 2,29 centímetres que també acabaria a l'NBA (Houston Rockets).

Gisele Bündchen i Macaulay Culkin, són altres personatges nascuts aquell 1980, un any en què moriria una llarga llista de personatges de renom com ara Alfred Hitchcock, Jean-Paul Sartre, John Lennon, Josip Broz “Tito”, Jesse Owen, Alfons Comin i Fèlix Rodríguez de la Fuente.